Pierrette Prat i Galindo

Pierrette Prat i Galindo (Tautavel, 1927ko otsailaren 28a – Bartzelona, 2014ko uztailaren 5a) kataluniar moja klaratarra izan zen. 1987tik 2007ra Pedralbes monasterioko abadesa izan zen.

 Bizitza 
Pierrette Prat i Galindo Tautavelen jaio zen 1927an. Aita frantziar laiko militanteak gogaituta, 30 urterekin ihes egin zuen etxetik. 1957an Pedralbeseko monasterioan sartu zen, eta bertan bizitza guztia eman zuen. 1957tik 1987ra Kataluniako klaratar komentuetako presidente federala izan zen, eta 1987tik 2007ra Pedralbesko monasterioko abadesa. 

Lan asko egin zuen Vatikanoko II. kontzilioaren erabakiak praktikan jartzeko. Beti defendatu zuen udal agintarien aurrean monasterioaren kontserbazioa eta zaintzea, baita publikoari irekitzea ere. Monasterioaren dokumentazioaren digitalizazioaren bultzatzailea ere izan zen. Hainbat itzulpen egin zituen frantsesetik gaztelaniara eta katalanera.

2014ko uztailaren 5ean hil zen. Xavier Trias Bartzelonako alkateak esan zuen «jendearekiko maitasun handia eta Kataluniarentzat etorkizun hobea izateko gogoa» zuela, eta «kataluniar kultura eta identitatea zaintzearen aldeko apustua eta Pedralbes monasterioaren kontenplazio-bizitza publikarako irekitasunarekin uztartzeko nahia» azpimarratu zuen.

 Erreferentziak 

 Kanpo estekak 

Kategoria:Ipar kataluniarrak
Kategoria:Klaratarrak
Kategoria:Bartzelonan hildakoak